***Harry Potter and the Order of the Phoenix*** je britansko-američki fantastični film iz 2007. kojega je režirao David Yates prema istoimenom romanu J. K. Rowling. Ovo je peti nastavak serijala o Harryju Potteru, čiji scenarij potpisuje Michael Goldenberg, koji je zamijenio Stevea Klovesa, a produkciju David Heyman i David Barron. Iako je Kloves pisao scenarij za sva četiri prijašnja filma, imao je drugih obaveza tako da ga je zamijenio Goldenberg, koji je bio u užem izboru za scenarista prvog filma. Radnja filma prati Harryjevu petu godinu u Hogwartsu tijekom koje Ministarstvo magije odbija priznati povratak Lorda Voldemorta. Daniel Radcliffe, Rupert Grint i Emma Watson ponovo su se našli u glavnim ulogama, kao i u četiri prethodna filma. Ovaj film nastavak je filma *Harry Potter and the Goblet of Fire*, a prethodnik filma *Harry Potter and the Half-Blood Prince*.

Snimanje filma odvijalo se na nekoliko lokacija u Engleskoj i Škotskoj za scene eksterijera te u prostorijama tvrtke Leavesden Film Studios u Watfordu za scene interijera, u periodu od veljače do studenog 2006. s jednomjesečnom pauzom u lipnju. Post-produkcija je trajala još nekoliko mjeseci kako bi se dodali svi efekti. Budžet filma kretao se između $150 i 200 milijuna. Distributer filma, Warner Bros. prikazao je film 12. srpnja 2007. u britanskim, a 11. srpnja 2007. u sjevernoameričkim kinima. Prikazivan je kako u običnim tako i u IMAX kinima, a bio je prvi nastavak serijala prikazan u IMAX 3D tehnici.

Film je bio izrazito uspješan, kako na blagajnama tako i među publikom i kritičarima, a Rowlingova je rekla kako je to bio "najbolji [nastavak] do sada". Nakon zbrojenih prihoda, film je zasjeo na četvrto mjesto u serijalu po iznosu zarađenog novca.

Sinopsis
--------

Harry sa svojim kumom, Siriusom Blackom (Gary Oldman) tijekom bitke u Ministarstvu u kojoj su po prvi puta, nakon Prvog rata, otvoreno sukobili Red feniksa i Smrtonoše.Harryjev bivši profesor, Remus Lupin (David Thewlis), pridržava ga nakon što ovaj svjedoči smrti svog kuma, Siriusa, od strane Bellatrix Lestrange. Ovo je bila jedna od najpotresnijih scena u filmu.
Harry je jedne tople večeri u kolovozu 1995. lutao Little Whingingom svađajući se s bratićem Dudleyjem kada su ih odjednom napali Dementori. Harry ih je uspio odbiti čarolijom Patronus, ali Dudley je ipak ozlijeđen. Susjeda, Arabella Figg, došla je u pomoć i otkrila da je hrkanica i da ju je Albus Dumbledore zamolio da pazi na Harryja. Kad se vratio kući, dobio je pismo u kojem je stajalo da je izbačen iz Hogwartsa (zato što se učenici izvan škole ne smiju baviti magijom) i da se mora pojaviti na saslušanju u Ministarstvu magije kako bi objasnio svoje postupke.

Nekoliko članova Reda feniksa došlo je kako bi otpratilo Harryja do njihovog sjedišta na Grimmauldovom trgu broj 12. Weasleyevi, Hermiona i Harryjev kum, Sirius Black, već su bili tamo. Harry je bio uzrujan zato što mu po Dumbledoreovim naredbama nitko nije rekao što se događa sada kad je počeo Drugi rat. Ministar magije, Cornelius Fudge, odbijao je povjerovati da se Lord Voldemort vratio i koristio je *Dnevni Prorok* kako bi objavljivao članke protiv Harryja i Dumbledorea.

Harryja je na saslušanje odveo gospodin Weasley. Jedva su uspjeli stići na vrijeme zato što su se mjesto i vrijeme saslušanja promijenili bez njihovog znanja. Na saslušanje je došao i Dumbledore vodeći sa sobom i gospođu Figg kao svjedokinju. Harry je oslobođen krivnje, ali dok su odlazili bio je uznemiren kad je vidio Luciusa Malfoya, smrtonošu, kako posjećuje ministra.

Prijatelji su se vratili u Hogwarts, a u vlaku su susreli Lunu Lovegood. Hagrid nije bio u školi, a Dolores Umbridge imenovana je na mjesto profesorice Obrane od mračnih sila od Ministarstva magije. Uskoro je postalo jasno da je na to mjesto imenovana kako bi preuzela kontrolu nad školom, također, odbijala je na svojim satovima poučavati sve što bi bilo korisno u borbi protiv Lorda Voldemorta. Uskoro je imenovana i na mjesto velike inkvizitorice pa se počela još više uplitati u živote profesora i učenika.

Ron je postao vratar gryffindorske metlobojske ekipe. Sezona je dobro počela, ali je zatim Umbridgica isključila Harryja, Freda i Georgea iz ekipe. Harryja je u ekipi zamijenila Ronova mlađa sestra, Ginny. Hagrid se vraća i otkriva da zadatak na koji ga je Dumbledore poslao (da zatraži pomoć divova) nije urodio plodom. I on i profesorica Trelawney stavljeni su na pokusni rok zato što ih Umbride nije smatrala dobrima za obavljanje njihovih poslova. Umbridgeica nije podnosila Hagrida zato što je "mješanac" (Hagrid je poludiv). Dala je otkaz profesorici Trelawney, ali Dumbledore ju je zamijenio Firenzom, kentaurom.

Harry je cijele godine sanjao mnoge čudne snove, a najčešći je bio trčanje dugim hodnikom i pokušaji da otvori vrata Odjela tajni. U jednoj od svojih mora, nešto prije Božića, sanjao je da je zmija koja je napala Ronova oca, Arthura Weasleyja, koji radi u Ministarstvu. Kad se probudio, Harry je digao uzbunu, vjerujući da je njegov san bio vizija i da je Arthura zaista napala otrovna zmija što se pokazalo točnim. Harry se počeo pitati opsjeda li ga Voldemort. Dumbledore ga je razuvjerio, ali je zamolio Severusa Snapea da daje Harryju lekcije iz Oklumencije, vještine kojom se zatvara um.

Hermiona je kontaktirala Ritu Skeeter prijeteći joj da će vlastima otkriti da je neregistrirani animagus ako ne napiše priču o Voldemortovu povratku na vlast. Otac Lune Lovegood, koji je vlasnik mjesečnika Odgonetač, pristao je objaviti tu priču. Umbridgeica je bila bijesna kad je priča napokon i objavljena. Zabranila je čitanje tog mjesečnika, ali je upravo zbog te zabrane baš svaki učenik pročitao priču.

Hermiona je uvjerila Harryja da on mora poučavati Obranu od mračnih sila zbog Umbridgeičinog upornog odbijanja da to radi sama. Zato je osnovana D.A. - Dumbledoreova Armija. Umbridge je saznala za održavanje sastanaka D.A. i uhvatila je Harryja. Dumbledore je lagao i rekao da je on organizirao sastanke pa ga je Umbridgeova otpustila i imenovala sebe na mjesto ravnateljice. Blizanci Weasley iskoristili su svoju nadarenost za neslane šale kako bi u školi stvorili što veću pomutnju, a profesori se uopće nisu trudili da pomognu novoj ravnateljici u općem kaosu. Fred i George izveli su diverziju kako bi Harryju omogućili razgovor sa Siriusom preko kamina u Umbridgeičinom uredu. Vrhunac diverzije bio je njih odlazak iz škole u velikom stilu i najava otvaranja vlastite trgovine psina - "Weasleyjevih čarozeza" ostavljanjem močvare u jednom od školskih hodnika.

Harry je imao još jedan san u kojem je vidio zarobljenog Siriusa u Odjelu tajni. Povukao je očajnički potez i pokušao razgovarati sa Siriusom, ali ga je Kreacher, kućni vilenjak obitelji Black, prevario i rekao mu da je Sirius nestao. Umbridgeova je uhvatila Harryja, ali ju je Hermiona uspjela uvjeriti da njih dvoje nešto skrivaju u šumi. Umbridgeova je otkrila da je ona u kolovozu poslala Dementore na Harryja, ali kad su napokon došli do šume, Umbridgeova je uvrijedila kentaure koji su je zatim napali. U zbrci su Harry, Ron, Hermiona, Neville, Ginny i Luna uspjeli pronaći testrale u vlasništvu škole na kojima su doletjeli do Ministarstva magije.

Društvo je stiglo u Odjel tajni kojeg je Harry vidio u snovima, ali su otkrili da su smrtonoše već unutra. Posljednji san koji je Harry sanjao nije bio stvaran, nego je poslužio kao Voldmeortova zamka, način da ga dovede u Ministarstvo zato što je želio da Harry za njega uzme proročanstvo koje se tiče Voldemorta i Harryja.

Glumačka postava
----------------

Dolores Umbridge (Imelda Staunton) se ispostavila kao nesposobna za obavljanje profesorskog posla te je zbog svojih rigoroznih mjera postala jedna od najomraženijih profesorica u povijesti škole.Albus Dumbledore (Michael Gambon) se u samoj zgradi Ministarstva sukobio sa svojim bivšim učenikom, Lordom Voldemortom i tako svijeti dokazao da se zli čarobnjak vratio. Dumbledore je jedini čarobnjak kojega se Voldemort bojao.
* Daniel Radcliffe kao Harry Potter, protagonist filma.
* Rupert Grint kao Ron Weasley, Harryjev najbolji prijatelj.
* Emma Watson kao Hermione Granger, Harryjeva najbolja prijateljica.
* Helena Bonham Carter kao Bellatrix Lestrange, jedna od Voldemortovih najodanijih Smrtonoša. Ustrajani novinari su uporno povezivali Elizabeth Hurley s ulogom, iako je Warner Bros. ustvrdio da nema nikakve istine u tome da je ona dobila ulogu. Početkom kolovoza 2005. pojavile su se glasine kako će Helen McCrory dobiti ulogu Bellatrix. Ta ista vijest potvrđena je u veljači 2006. godine. Ipak, u travnju 2006. McCroryjeva je otkrila kako je u trećem mjesecu trudnoće te kako mora odustati od uloge jer ne bi bila u stanju snimati scene borbe u Ministarstvu tijekom rujna i listopada 2006. Dana 25. svibnja 2006. je objavljeno kako je ulogu dobila Helena Bonham Carter. McCrory je kasnije dobila ulogu Narcisse Malfory u sljedećim nastavcima.
* Robbie Coltrane kao Rubeus Hagrid, čuvar ključeva i profesor Skrbi za magična stvorenja u Hogwartsu; član Reda feniksa
* Warwick Davis kao Filius Flitwick, profesor Čarolija.
* Tom Felton kao Draco Malfoy, Harryjev rival.
* Ralph Fiennes kao Lord Voldemort, zli čarobnjak koji pokušava ubiti Harryja i pokoriti svijet.
* Michael Gambon kao Albus Dumbledore, legendarni ravnatelj Hogwartsa.
* Brendan Gleeson kao Divljooki Moody, Harryjev bivši profesor Obrane od mračnih sila; član Reda feniksa.
* Richard Griffiths kao Vernon Dursley, Harryjev tetak, bezjak.
* George Harris kao Kingsley Shacklebolt, namještenik Ministarstva; član Reda feniksa.
* Jason Isaacs kao Lucius Malfoy, Dracov otac, Smrtonoša.
* Matthew Lewis kao Neville Longbottom, Harryjev prijatelj.
* Evanna Lynch kao Luna Lovegood, Harryjeva ekscentrična prijateljica.
* Gary Oldman kao Sirius Black, Harryjev kum; član Reda feniksa.
* James i Oliver Phelps kao Fred i George Weasley, Ronova starija braća blizanci.
* Alan Rickman kao Severus Snape, profesor Napitaka; član Reda feniksa.
* Fiona Shaw kao Petunia Dursley, Harryjeva teta, bezjakinja.
* Maggie Smith kao Minerva McGonagall, profesorica Preobrazbe; članica Reda feniksa
* Imelda Staunton kao Dolores Umbridge, nova profesorica Obrane od mračnih sila, nesposobna namještenica Ministarstva magije.
* Natalia Tena kao Nymphadora Tonks, auror.
* David Thewlis kao Remus Lupin, Harryjev bivši profesor Obrane od mračnih sila; član Reda feniksa.
* Emma Thompson kao Sybill Trelawney, profesorica Proricanja sudbine.
* Julie Walters kao Molly Weasley, Ronova majka; članica Reda feniksa.
* Mark Williams kao Arthur Weasley, Ronov otac; član Reda feniksa.
* Bonnie Wright kao Ginny Weasley, Ronova mlađa sestra koja se zaljubljuje u Harryja.

Nagrade
-------

Prije premijere, film je nominiran za novu nagradu tijekom MTV Movie Awrdsa 2007. godine - Najbolji ljetni film kojeg još niste pogledali. Ipak, nagradu je dobio film *Transformers*. Dana 26. kolovoza 2007. film je dobio nagradu za najbolj ljetni film u kategoriji drama/pustolovni tijekom dodjele Teen Choice Awardsa.

Tijekom dodjele Scream Awardsa 2007. film je nominiran u nekoliko kategorija, a pobjedu je odnio u dvije - najbolji nastavak i najbrutalniji antagonist (Ralph Fiennes). Nagrade u kategorijama najbolji obiteljski film, najbolji glumac (Daniel Radcliffe) i najbolja glumica (Emma Watson), film je dobio tijekom dodjele ITV-jevih National Movie Awardsa. Film je dobio još nekoliko manje poznatih nagrada, ponajviše u kategoriji najboljeg filma, dok je režiser David Yates dobio nagradu Empire za najboljeg režisera.

Film je nominiran za nagradu Saturn u nekoliko kategorija, ali bez uspjeha, kao i za nagradu BAFTA. Nije osvojio nagradu ni za najbolji produkcijski dizajn, ni za specijalne efekte. Također, ovo je drugi nastavak serijala koji nije nominiran ni za jednog Oscara (prvi je bio *Chamber of Secrets*).

Izvori
------

***Harry Potter and the Order of the Phoenix (film)*** na Wikimedijinoj ostavi

1. ↑  Anelli, Mellisa. "WB: Hurley Not Cast in Fifth Potter Film". The Leaky Cauldron. 8 February 2005. Retrieved 28 May 2006.
2. ↑  Cummins, Fiona (2 August 2005). „Exclusive: Helen is New Foe for Harry". The Daily Mirror. Pristupljeno 18 February 2008.
3. ↑  „Luna Lovegood role has been cast". CBBC Newsround. 2 February 2006. Pristupljeno 18 February 2008.
4. ↑  „Potter exclusive: New Bellatrix". CBBC Newsround. 25 May 2006.
5. ↑  „Top actress "will play Umbridge"". BBC. 21 October 2005. Pristupljeno 23 October 2006.

| * p
* r
* u
Serijal o *Harryju Potteru* autorice J. K. Rowling |
| --- |
| 

|  |  |  |  |  |  |  |
| --- | --- | --- | --- | --- | --- | --- |
| *Philosopher's Stone*Film • Igra | *Chamber of Secrets*Film • Igra | *Prisoner of Azkaban*Film • Igra | *Goblet of Fire*Film • Igra | *Order of the Phoenix*Film • Igra | *Half-Blood Prince*Film • Igra | *Deathly Hallows*Film 1 • Film 2Igra 1 • Igra 2 |

 |
| 

|  |  |  |  |  |  |
| --- | --- | --- | --- | --- | --- |
| Ostala djela | 

|  |  |
| --- | --- |
| *Spin-off* djela | 
* *Fantastic Beasts and Where to Find Them*
* *Quidditch Through the Ages*
* *The Tales of Beedle the Bard*
* *The Cursed Child*

 |
| Kratke priče | 
* Prednastavak
* *Hogwarts: An Incomplete and Unreliable Guide*
* *Short Stories from Hogwarts of Power, Politics and Pesky Poltergeists*
* *Short Stories from Hogwarts of Heroism, Hardship and Dangerous Hobbies*

 |

 |
| Filmovi | 

|  |  |
| --- | --- |
| *Harry Potter* | 
* Lista glumaca i glumica
* Muzika
* Produkcija filma *Harry Potter and the Deathly Hallows*

 |
| *Fantastic Beasts* | 
* *Fantastic Beasts and Where to Find Them*
	+ soundtrack
* *The Crimes of Grindelwald*
	+ soundtrack

 |

 |
| Likovi | 
* Likovi
* Harry Potter
* Ron Weasley
* Hermione Granger
* Lord Voldemort
* Albus Dumbledore
* Severus Snape
* Rubeus Hagrid
* Draco Malfoy
* Ginny Weasley
* Osoblje Hogwartsa
* Red feniksa
* Dumbledoreova armija
* Smrtonoše

 |
| Fiktivni univerzum | 
* Kronologija
* Beauxbatons
* Durmstrang
* Hogwarts
* Ilvermorny
* Magija (čarolije)
* Čarobna bića i zvijeri
* Čarobni predmeti
	+ Horkruks
* Ministarstvo magije
* Bezjak
* Lokacije
* Čarobni napici
* Metloboj

 |
| Povezano | 
* Pottermore

 |
| Derivirana djela | 

|  |  |
| --- | --- |
| Ostale videoigre | 
* *Lego Creator: Harry Potter*
* *Creator: Harry Potter and the Chamber of Secrets*
* *Quidditch World Cup*
* *Lego Harry Potter: Years 1–4*
* *Lego Harry Potter: Years 5–7*
* *Lego Harry Potter Collection*
* *Book of Spells*
* *Book of Potions*
* *Lego Dimensions*
* *Hogwarts Mystery*
* *Wizards Unite*

 |
| Atrakcije | 
* The Wizarding World of Harry Potter
	+ Orlando
	+ Japan
	+ Hollywood
	+ Dragon Challenge
	+ Flight of the Hippogriff
	+ Hagrid's Magical Creatures Motorbike Adventure
	+ Harry Potter and the Escape from Gringotts
	+ Harry Potter and the Forbidden Journey
	+ Hogwarts Express
* Harry Potter Movie Magic Experience

 |
| Izložbe | 
* Harry Potter: Izložba
* Harry Potter: Historija magije
* Warner Bros. Studio Tour London – The Making of Harry Potter

 |
| Ostalo | 
* *Lego Harry Potter*
* *Trading Card Game*

 |

 |
| Povezano | 
* Utjecaji
* Pravni sporovi
* Parodije
* Politika
* Religijske debate
* Prijevodi
* *A Very Potter Musical*
* *Harry Potter and the Sacred Text*
* *The Harry Potter Lexicon*
* *The Magical Worlds of Harry Potter*
* *Potter Puppet Pals*
* Portkey Games
* Lista organizama imenovanih prema serijalu o Harryju Potteru

 |

 |
| Category **Kategorija** |

| * p
* r
* u
Filmografija Davida Yatesa |
| --- |
| Igrani filmovi | *The Tichbourne Claiment* (1998) **·**  *Harry Potter and the Order of the Phoenix* (2007) **·**  *Harry Potter and the Half-Blood Prince* (2009) **·**  *Harry Potter and the Deathly Hallows – Part 1* (2010)  **·**  *Harry Potter and the Deathly Hallows – Part 2* (2011)  **·**  *The Stand* (TBC) |
| Televizijske produkcije | *The Bill* (1994–1995) **·**  *Moving Pictures* (1994) **·**  *Tale of Three Seaside Towns* (1995) **·**  *The Sins* (2000) **·**  *The Way We Live Now* (2001) **·**  *State of Play* (2003) **·**  *The Young Visiters* (2003) **·**  *Sex Traffic* (2004) **·**  *The Girl in the Café* (2005) |
| Kratki filmovi | *When I Was a Girl* (1988) **·**  *The Weaver's Wife* (1991) **·**  *Oranges and Lemons* (1991) **·**  *Good Looks* (1992) **·**  *Punch* (1996) **·**  *Rank* (2002) |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 305315235
* LCCN: no2007095317

 |